TÁRSULATI ÜGYEK. 277 



hogy e területeken nemcsak a megszálló hadsereg, hanem a visszamaradt lakos- 

 ság élelmezéséről is gondoskodjék. Kívánatosnak mutatkozott továbbá az ily 

 országrészek található ásványi anyagainak Eelkutatása s ipari értékesítése. E fontos 

 közgazdasági munkából a m. kir. Földtani Intézet is ki óhajtván venni részét, 

 expedíciót szervezett s küldött ki a megszállott Szerbiába, hogy az ott eszközlendő 

 geológiai kutatások gyakorlati eredményeit — fent említett célnak megfelelően — 

 hadvezetőségünk rendelkezésére bocsáthassa. 



Előadó a rendelkezésére álló egyhónapi idő alatt Szerbiának a Drina, Száva 

 és Kolubara folyók közötti részét járta be, mely területek Macsva, Poszavina és 

 Pocerina néven ismeretesek s dél felől a Cer, Vlasics, Medvednik és Jablanik hegy- 

 ségek által határoltatnak. E hegységekben a mezozoikumnak egész rétegsora 

 ismertetett fel, míg a tőlük északra eső lombos és sík vidék egy harmadkori meden- 

 cét reprezentál. 



Előadó bemutatta a bejárt terület begyűjtött kőzetanyagát, ismertette a 

 jadarmenti ólom, antimon és rézércek előfordulási viszonyait s reámutatott ezek 

 ipari kihasználhatóságának fontosságára ép úgy, mint a bejárt országrész számos 

 ásványos gyógyvizeinek értékesítésére, közölvén néhánynak elemzési adatait is. 

 Bővebb ismertetését adta előadó a bejárt vidék talajviszonyainak. Ismertette 

 azok kialakulási körülményeit s mezőgazdasági legsikeresebb kihasználhatóságá- 

 nak módozatait. A talajkutatás terén Szerbiában teljesen új csapáson járt előadó; 

 megállapításai ennélfogva tudományos szempontból is egészen új világításba 

 helyezik a Balkán talajkialakulásának folyamatait. így pl. a vörös agyag (terra 

 rossa, nyirok stb.) néven ismert földféleség különbségeire világít : eá előadó, mikor 

 megállapítja, hogy a Balkán klimatikus viszonyaiból kifolyólag kaolintartalmú 

 vörös agyagot reprezentál a mediterrán flórabirodalom talaja Ö-Szerbiában ; kaolin- 

 szegény földféleség alakul ki (fosszilis talaj) a mérsékelt égöv lombhullató erdő 

 vegetációja alatt Szerbia északi felében. A Macsva és Poszavina gazdaságos ki- 

 használására a gyapottermelést ajánlja előadó, mert ezek a területek már bele- 

 esnek a gyapottermelő övbe'; a Pocerinában pedig a komló termelését. 



Végül a bejárt terület talajtípusait mutatta be. 



b) VÁLASZTMÁNYI ÜLÉSEK. 



VII. Kivonat az 1916 november 8-án tartott választ- 

 mányi ülés jegyzőkönyvéből. 



Az ülés a kir. m. Term. Tud. Társ. üléstermében esti H8 órakor kezdődik. 



Elnök : Pálfy Móric dr., másodelnök. 



Megjelentek: Ilosvay Lajos dr., Koch Antal dr., Krenner József dr., Lóczy 

 Lajos dr., Telegdi Róth Lajos, gróf Széchenyi Béla tiszteletbeli tagok, Emszt Kálmán dr., 

 HoRrsiTZKY Henrik, Kormos Tivadar dr., Schréter Zoltán dr., Timkó Imre választ- 

 mányi tagok, Papp Károly dr. elsőtitkár, Ballenegger Róbert dr. másodtitkár, Ascher 

 Antal pénztáros. 



Elnöklő másodelnök, dr. Szontagh T. elnök úr távollétében az ülést megnyitja és 

 a jegyzőkönyv hitelesítésére felkéri Kormos Tivadar és Timkó Imre választmányi tagokat. 



— 16 — 



